**GRADSKO KAZALIŠTE MLADIH, SPLIT**

**Trg Republike 1**

**Zapisnik 26. sjednice Kazališnog vijeća GKM-a**

Dvadesetšesta sjednica Kazališnog vijeća GKM-a održana je 29. veljače 2024. U Splitu s početkom u 10 sati.

Prisutni:

1. Siniša Novković, predsjednik Vijeća
2. Ana Gruica Uglešić, član Vijeća
3. Zlatko Aljinović, član Vijeća
4. Željana Cvitanović, članica Vijeća
5. Ivo Perkušić, ravnatelj
6. Mirza Banović, voditeljica računovodstva
7. Irena Bitanga, tajnica

Marija Dukić je opravdala izostanak bolešću.

Prije početka sjednice, predsjedavajući utvrđuje postojanje kvoruma.

**DNEVNI RED**

1. Usvajanje Zapisnika 25. sjednice Kazališnog vijeća
2. Usvajanje Financijskog izvješća za razdoblje 1. siječnja - 31. prosinca 2023.
3. Usvajanje Programskog izvješća za razdoblje 1. siječnja - 31. prosinca 2023.
4. Razmatranje prijedloga resistematizacije
5. Programska izmjena, dodavanje premijernog naslova
6. Razno

**Točka 1.**

 Jednoglasnom odlukom Kazališno vijeće usvojilo je zapisnik 25. sjednice.

**Točka 2.**

Voditeljica računovodstva Mirza Banović prisutnima je iznijela detaljnu analizu Financijskog izvješća za 2022. godinu. Ukupno ostvareni prihodi u razdoblju 01.01. - 31.12.2023.god. iznosili su 757.796,50 eura i veći su za 32,5% u odnosu na prethodnu godinu. Realizirani rashodi ukupno su iznosili 720.368,28 eura i veći su za 32,5% u odnosu na 2022. godinu. Višak prihoda i primitaka je ostvaren u iznosu od 37.428,22 eura i veći je za 32,1% u odnosu na prethodno izvještajno razdoblje. Preneseni višak prihoda je iznosio 16.824,54 eura tako da višak prihoda raspoloživ u sljedećem razdoblju iznosi 54.252,76 eura. Ukupna vrijednost imovine na dan 31.12.2023. god. veća je za 66,6% u odnosu na stanje 01.01.2023. godine. Vlastiti izvori su veći za 137,9% , dok je višak prihoda raspoloživ u sljedećem razdoblju u odnosu na 1. siječnja 2023. god. veći za 222,5%. Obveze na dan 31.12.2023. god. su iznosile 40.367,08 eura. Dospjele obveze u iznosu od 1.102,29 eura i nedospjele obveze u iznosu od 39.264,79 eura podmirene su u siječnju 2024. godine. Vijećnici su predmetni izvještaj primili na znanje. Iz izvještaja se vidi da nema financijskih gubitaka i da je sve u okviru financijskog plana. Vijećnici nemaju pitanja ni primjedbi.

Financijsko izvješće za 2023. godinu jednoglasno je prihvaćeno

**Točka 3.**

Ravnatelj Ivo Perkušić istaknuo je najvažnije podatke Programskog izvješća za 2023. godinu istaknuvši svoje zadovoljstvo postignutim rezultatima. U razdoblju od 1. siječnja do 31. prosinca 2023. godine Gradsko kazalište mladih ostvarilo je: ukupno 161 izvedbu 14 različitih predstava. Uz navedeno, Kazalište je realiziralo 16 nastupa svojih studija za djecu i mladež, 30 izvedbi kao suorganizatori i 15 izvedbi/realizacija radionica i kulturno-umjetničkih događanja što čini sveukupno: 222 izvedbe. Članice i članovi Vijeća pojedinačno su komentirali objektivno dobre rezultate i izrazili zadovoljstvo mjerljivim rezultatima rada Kazališta.

Programsko izvješće za 2023. godinu jednoglasno je prihvaćeno.

**Točka 4.**

Ravnatelj Ivo Perkušić predlaže promjenu resistematizacije. Odlaskom dviju zaposlenica zaposlenih na radnim mjestima voditelja zajedničkih službi i urednika kazališnih izdanja, otvara se mogućnost sistematizacije radnih mjesta na način kako to bolje odgovara Kazalištu.

Prijedlog:

1. Ukinuti radno mjesto voditelja zajedničkih službi i radno mjesto urednika kazališnih izdanja. Koeficijent voditelja zajedničkih službi prema III. dodatku KU od 1. siječnja 2024. je 2,049, a urednika kazališnih izdanja je 1,884. Zbrojeno, suma koeficijenata ovih dvaju radnih mjesta iznosi 3,933

2. Uvesti znatno potrebnije radno mjesto knjigovođe arhivara. (sukladno odredbama Zakona kazalište je dužno imati osobu osposobljenu za arhivara). Uzimajući u obzir opis i obujam poslova, predlaže za navedeno radno mjesto koeficijent 1,452 (1,213 bez povećanja koja su uslijedila II. i III. dodatkom KU-a).

3. Uvesti radno mjesto inspicijenta jer složeni proces nastanka i igranja predstave zahtijeva osobu koja nadzire i upravlja svim organizacijskim, tehničkim i audiovizualnim poslovima iza kulisa. Suvremeni zahtjevi profesionalnih kazališta podrazumijevaju postojanje ovog radnog mjesta čiji su se zadaci u našem Kazalištu do sada dijelili među djelatnicima kojima to nije primaran posao, a što je uvelike otežavalo druge radne procese. Za ovo radno mjesto predlažemo koeficijent 1,491 (1,263 bez povećanja). Ovakvom raspodjelom koeficijenata dolazimo do sljedeće računice: 3,933 (koeficijenti dvaju ukinutih radnih mjesta) – 2,943 (koef. inspicijenta uvećan za koef. knjigovođe-arhivara) = 0.990. Ovim ostatkom kazalište bi povećalo koeficijente voditelja računovodstva i tajnika na koje bi se rasporedio dio poslova koje je obavljala djelatnica na radnom mjestu voditelja zajedničkih službi, a prijedlog je da se koeficijenti voditelja prodaje i voditelja tehnike izjednače s koeficijentima koje za ova radna mjesta imaju zaposleni u Gradskom kazalištu lutaka, jer se radi o gotovo identičnom opisu i opsegu poslova. Dakle, sve bi se uspjelo pokriti postojećom sumom koeficijenata, bez da Osnivač izdvaja dodatna sredstva. Vijećnici jednoglasno podržavaju prijedlog.

**Točka 5.**

Ravnatelj Ivo Perkušić predlaže promjenu programskog plana. Nastavno na ranije dogovore s redateljem Darijom Harjačekom, prije pandemije koronavirusa, u travnju 2024. godine planiran je početak rada na predstavi Šuti, muči, koja bi svoju premijeru trebala imati u svibnju 2024. Riječ je o autorskom projektu Darija Harjačeka i Dore Golub koji propitkuje aktualne probleme mladih i njihovo snalaženje u današnjem svijetu punom izazova. Prema sadašnjim financijskim procjenama ovaj bismo projekt realizirali vlastitim financijskim sredstvima. Vijećnici jednoglasno usvajaju točku 5.

**Točka 6.**

Nije bilo tema za raspravu

**Sjednica je završila u 11 sati.**

Siniša Novković, predsjednik Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Siniša Novković, predsjednik/zapisničar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Split, 29. Veljače 2024.